Na temelju članka 37. Statuta i članka 2. Pravilnika o postupku podnošenja prijava programa za uvrštenje u Program javnih potreba u sportu Zagrebačke županije, Izvršni odbor Zajednice športskih udruga i saveza Zagrebačke županije, dana 18. listopada 2023. godine donosi

**ODLUKU**

**o raspisivanju Javnog poziva** **za podnošenje prijava programa za uvrštenje u Program javnih potreba u sportu Zagrebačke županije u 2024. godini**

Članak 1.

Raspisuje se Javni poziv za podnošenje prijava programa za uvrštenje u Program javnih potreba

u sportu zagrebačke županije u 2024. godini (u daljnjem tekstu: Javni poziv).

Članak 2.

Za financiranje programa u okviru ovog Javnog poziva raspoloživ je iznos u Proračunu Zagrebačke županije za Program javnih potreba u sportu za 2024. godinu određen za Zajednicu športskih udruga i saveza Zagrebačke županije (u daljnjem tekstu: Zajednica ŠU i SZŽ).

Članak 3.

Sukladno Odluci Izvršnog odbora, Zajednica ŠU i SZŽ napraviti će prijedlog raspodjele sredstava za aktivnosti Zajednice ŠU i SZŽ u Programu javnih potreba u sportu Zagrebačke županije u 2024. godini, te ga putem Upravnog odjela za kulturu, sport, tehničku kulturu i civilno društvo uputiti Skupštini Zagrebačke županije na donošenje.

Svaki prijavitelj može podnijeti **samo jednu prijavu** na ovaj Javni poziv.

Članak 4.

Pravo podnošenja prijava na Javni poziv imaju udruge registrirane za područje sporta, članice Zajednice ŠU i SZŽ.

Članak 5.

Javni poziv, Pravilnika o postupku podnošenja prijava programa za uvrštene u Program javnih potreba u sportu - Upute za prijavitelje i pripadajući obrasci čine sastavni dio ove Odluke.

Članak 6.

Javni poziv s pripadajućom dokumentacijom i obrascima biti će objavljen 8. studenog 2023. godine na mrežnim stranicama Zagrebačke županije ([www.zagrebacka-zupanija.hr](http://www.zagrebacka-zupanija.hr)).

Članak 7.

Javni poziv je otvoren **od 10. studenog do 11. prosinca 2023.** godine.

Članak 8.

Sredstva za provođenje ove Odluke osigurana se u Proračunu Zagrebačke županije za 2024. godinu, u razdjelu 5. Upravnog odjela za kulturu, sport, tehničku kulturu i civilno društvo.

Članak 9.

Ova Odluka stupa na snagu danom donošenja, a objavit će se na službenim mrežnim stranicama Zagrebačke županije.

Predsjednik Zajednica ŠU i SZŽ

Vladimir Bregović, ing. građ.